SET ปิดเช้าวูบ 10 จุด วิตก “โควิด-19” แพร่ระบาด คาดบ่ายนี้รีบาวด์
SET ปิดเช้าวูบ 10 จุด วิตก "โควิด-19" แพร่ระบาด คาดบ่ายนี้รีบาวด์ โดยดัชนีช่วงเช้าปิดที่ระดับ 1,425.66 จุด ลดลง 9.90 จุด หรือ 0.69% มูลค่าการซื้อขาย 3.92 หมื่นล้านบาท
25 ก.พ. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,425.66 จุด ลดลง 9.90 จุด หรือ 0.69% มูลค่าการซื้อขาย 3.92 หมื่นล้านบาท
10 หุ้นกดดัชนีเช้านี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยเช้านี้อ่อนตัวลง ยังรับแรงกดดัน Sentiment ลบจากไวรัสโคโรนาสายพันธุ์ใหม่ (โควิด-19) ที่แพร่ระบาดไปทั่วโลก ขณะที่ตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบสลับกัน อย่างไรก็ดียังต้องติดตามความคืบหน้าการแพร่ระบาดไวรัสโควิด-19 ต่อไป
นอกจากนี้ ให้ติดตามการทยอยประกาศผลประกอบการของบริษัทจดทะเบียน ซึ่งสัปดาห์นี้เป็นสัปดาห์สุดท้ายของการประกาศงบฯ และให้ติดตามการอภิปรายไม่ไว้วางใจต่อไป
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯมี Downside ไม่มาก และมีโอกาสเกิดเทคนิคเคิลรีบาวด์ โดยให้แนวรับ 1,415 จุด ส่วนแนวต้าน 1,440 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CRC       มูลค่าการซื้อขาย 2,080.49 ล้านบาท  ปิดที่   36.75 บาท เพิ่มขึ้น 0.25 บาท
AOT       มูลค่าการซื้อขาย 1,940.09 ล้านบาท  ปิดที่   64.00 บาท เพิ่มขึ้น 0.75 บาท
BAM       มูลค่าการซื้อขาย 1,809.12 ล้านบาท  ปิดที่   27.50 บาท ราคาไม่เปลี่ยนแปลง
KBANK     มูลค่าการซื้อขาย 1,218.38 ล้านบาท  ปิดที่  128.00 บาท ลดลง  1.50 บาท
GULF      มูลค่าการซื้อขาย 1,124.76 ล้านบาท  ปิดที่  185.00 บาท ลดลง  0.50 บาท